Penya Salada

Penya Salada ye un vértiz cheodesico de primer grau situau en la sierra d'el Toro entre los termins municipals d'Abechuela (Teruel) y El Toro (Castellón). La suya versant sud-ueste perteneixe a la provincia de Teruel, pero la suya vertient norte perteneixe a la provincia de Castellón. Muito cerca de penya Salada pasa lo camín entre Andilla (Valencia) y El Toro. 

 Cultura tradicional 
La cabanyera u cañada real d'Aragón a lo Reino de Valencia pasa por lo vértiz de penya Salada, puyando dende l'ueste dende Montesinos y baixando por lo cerro del Resinero. Muito cerca bi ha bellas neveras pa cullir nieu.

 Historia 
Se fa mención de penya Salada en bel texto escrito en latín medieval relacionau con las mugas entre las entidaz territorials que siguioron a la reconquiesta.

Lo 22 d'aviento de 1237 lo rei Chaime I d'Aragón fixó las mugas de la villa y castiello d'Andilla, que heba cediu a Eximén Pérez d'Arenós y nombró Salada como un de los termins d'Andilla, latinizau como Salata en acusativo:

Lo 18 de marzo de 1239 lo rei Chaime I d'Aragón dio termins a lo concello y villa de Teruel y menciona la Salada como una de las suyas mugas:

En chulio de 1939 estió un de los escenarios de la Batalla de Valencia. Por la suya cima pasaba la linia XYZ de l'Exercito Popular Republicano. Esta linia estió una linia defensiva que no podió travesar lo exercito sublevau.

En la decada de 1970 i estableixioron una base de comunicacions de lo exercito de tierra.

 Vinclos externos 
  Fuella de lo vértiz cheodesico.

Categoría:Montanyas d'o Sistema Iberico
Categoría:Montanyas d'a provincia de Teruel
Categoría:Montanyas d'a provincia de Castellón
Categoría:Montanyas d'Abechuela
Salada
Categoría:Vertices cheodesicos d'o País Valenciano
Salada
Categoría:Montanyas de Gúdar-Chabalambre